Mikil úrkoma hefur leitt til flóða í Ein Al-Dair flóttamannabúðunum í Norðvestur-Sýrlandi Miklar rigningar valda flóðum í flóttamannabúðum . Barnaheill – Save the Children vara við að meira en 230.000 börn , sem hafa neyðst til að flýja heimili sín vegna átaka árið 2019 , standi frammi fyrir enn öðrum hörmungunum vegna flóða og kulda í Norður-Sýrlandi . Íbúar um 500 tjalda í flóttamannabúðum í norðvestur-Sýrlandi hafa nú þegar neyðst til að yfirgefa tjöld sín . Sanad * , 9 , býr í einum flóttamannabúðanna með fjölskyldu sinni . Hann segir að þau hafi ekkert til að vernda þau fyrir kulda og flóðum : „ Þegar það fór að rigna , fórum við út fyrir tjaldið sem við gistum í . Það var mikil drulla , við gátum ekki gengið . Við höfðum engan hita og engin teppi . Við höfðum ekkert . “ Ástandið í yfirtroðnum flóttamannabúðum í Norður-Sýrlandi er hörmulegt . Sjö barna móðirin Hamida * , 40 , sagði Barnaheillum – Save the Children að hún hafi neyðst til að flytjast 15 sinnum síðasta vetur vegna rigninga : „ Síðasti vetur var sá versti . Ég neyddist til að flytja fimmtán sinnum innan flóttamannabúðanna síðasta vetur , búðirnar voru á floti , tjöldin gegnumblaut af vatni og jörðin mýri . Ég þurfti að færa tjaldið á milli staða ; þar var ég í nokkra daga eða viku þar til það fór að rigna aftur og flóðin eyðilögðu tjaldið mitt . Börnin mín áttu ekki almennileg föt , við vorum ekki með hitara og höfðum ekki einu sinni eldivið til að kveikja eld til að hlýja okkur ! Við hræðumst mjög það sem koma skal , við erum hrædd við rigninguna , mörg börn létu lífið síðasta vetur vegna kulda og flóða . “ Sonia Khush , starfsmaður Barnaheilla - Save the Children í Sýrlandi sagði : „ Enn á ný eru þúsundir barna í Norður Sýrlandi í hættu vegna þess að þau búa við óviðunandi aðstæður í vetur . Við vitum frá fyrri vetrum hvernig börn þjást ef hitastigið lækkar – kornabörn og ung börn sem neyðast til að yfirgefa heimili sín , og fjölskyldan á í erfiðleikum með að lifa af , eru mjög viðkvæm fyrir versnandi veðri . “ Barnaheill – Save the Children eru á vettvangi í Sýrlandi og aðstoða börn og fjölskyldur þeirra með dreifingu á hreinlætisvörum , matarkörfum og öðrum nauðsynjum , með það að markmiði að bæta lífsskilyrði barna og fjölskyldna þeirra sem eru á flótta .